Shots, sjusser og kolde øl til 9 kroner stykket i Jomfru Anegade i Aalborg - det skal der sættes en stopper for.

Det mener en af landets førende misbrugseksperter, oplyser DR Nordjylland. 20-årig Louise Søbygaard er en af de unge, der på egen krop har mærket, hvad billige shots kan føre til. - Shots var sat ned til 5 kroner, og så drak jeg en masse. Det endte med, at jeg var så fuld, at jeg lå og trillede rundt i en sandkasse, og jeg var nær røget til udpumpningen, siger hun. De unge drikker mere, når alkoholen er billig, siger misbrugsekspert Henrik Rindom. - Alle disse fantasifulde tiltag om mængderabat på alkohol er efter min mening helt utilstedelig. Det fører til, at de unge drikker mere. Henrik Rindum mener, at kommunernes bevillingsnævn bliver nødt til at sætte en stopper for de lave priser. - Jeg er nødt til at overholde loven, og den siger, at restauratørerne må sælge alkoholen så billigt. Så må vi have en strammere lovgivning, siger Henning G. Jensen, der er borgmester i Aalborg kommune og formand for Bevillingsnævnet. Restaurationsloven tillader priser helt ned på otte en halv kroner for en drink.